cyanic-selkie/wikianc huggingface dataset:
קרם
קרם ברולה וקרם קרמל הם קרמים אפויים. קרם אנגלז הוא קרם מבושל. קרם פטסייר מורכב מבישול של חלב עם סוכר וניל שמאחדים לחלמונים טרופים היטב עם סוכר ומבושלים יחד.
התינוק מאופראן
התינוק מאופראן הוא רומן היסטורי העוסק במעשה קידוש השם המוני ומתאר את סיפור עלייתם על המוקד בשנת 1795 לערך של יהודי אופראן, קהילה עתיקה בדרום מרוקו, שהייתה קיימת שם עוד מתקופת בית שני.
פולהאם (כדורגל)
1970–1994
באמצע שנות השבעים, תחת המאמן אלק סטוק, נערך מסע רכש יקר והובאו מספר שחקני מפתח, בהם בובי מור ואלן מאלרי.
ב-1992, בעקבות ייסודה של הפרמייר ליג, שונה שם הליגה שלישית בה שיחקה הקבוצה ל"ליגת המשנה". לאחר ביצועים חלשים בעונת 1993/1994 הודחה פולהאם לליגה השלישית החדשה, הרביעית והאחרונה בדירוג הליגות המקצועניות, מה שהוביל למינויו של יאן ברנפוט כמאמן.
2014 והלאה
בעונת 2014/15 פולהאם הציבה מטרה לעלות לפרמייר ליג אך נכשלה וסיימה במקום ה-17. בעונת 2015/2016 פולהאם שוב איכזבה וסיימה במקום ה-20 והייתה באזור הירידה לליגה השלישית אך לבסוף ניצלה מירידת ליגה.
עונת 2017/2018 הייתה מצוינת עבור פולהאם ותחת המאמן הסרבי סלבישה יוקאנוביץ' הקבוצה סיימה במקום השלישי בעונה הסדירה - מקום שמוביל למשחקי הפלייאוף על העלייה לפרמייר ליג. בחצי גמר הפלייאוף פולהאם פגשה את דרבי קאונטי. במשחק הראשון הפסידה פולהאם 0–1 לדרבי, אך בגומלין שנערך באצטדיונה הביתי הקרייבן קוטג', היא ניצחה 0–2 והעפילה לגמר פלייאוף הצ'מפיונשיפ.
יחסי ציבור
להבדיל מפרסומאי, היחצ"ן משתמש בחלק העיתונאי ולא הפרסומי של אמצעי התקשורת. לדוגמה, רכישת שטח בעיתון לצורכי פרסום מודעה היא פעילות פרסום; השפעה ישירה או עקיפה על עיתונאי להכנסת כתבה אוהדת לעיתון היא פעילות יחסי ציבור.
יחצנות ופרסום
ככלל, שני המושגים הללו נועדו למטרה משותפת: קידום ענינו של הלקוח – בית עסק, מוסד ציבורי או אישיות מפורסמת. ההבדל המשמעותי בין השניים הוא סוג הפעילות והעלות הכוללת שלה. בעוד שההשקעה בפרסום גבוהה, ותלויה במחירי שטח הפרסום (מודעה בעיתון או זמן השידור ברדיו) ובהפקת הפרסום המיועד (צילומים לגרפיקה במודעה, הפקת סרטון פרסום וכו') הרי שהיחצנות תלויה בכישוריו של היחצן, בקשריו עם אמצעי התקשורת וביכולתו ליצור את הפעילות המתאימה. עבודתו משולמת על בסיס חודשי קבוע והמחיר נמוך מאוד בהשוואה לעלויות אמצעי הפרסום האחרים.
יחסי עיתונאי-יחצן
הדעות בקרב העיתונאים חלוקות בשאלה עד כמה נכון להיעזר ביחצנים. יש הסבורים כי רבים מהיחצנים מבינים היטב את עולם העיתונות, וביכולתם לספק סיפורים עיתונאיים טובים, ללא מאמץ משמעותי מצד העיתונאים. לדעתם, על העיתונאי להשגיח שהסיקור לא יהיה מוטה, אבל אין פסול בקיום קשרים הדוקים עם יחצנים ובהסתמכות גדולה עליהם. לעומתם, עיתונאים אחרים טוענים כי ההסתמכות על יחצנים יוצרת תלות פסולה ופוגעת באמינות הסיקור העיתונאי. הם דוגלים בצמצום עד למינימום של ההסתמכות על יחצנים, ובפנייה אליהם רק לצורך קבלת תגובה.
רצועת עזה
גאוגרפיה
חבל עזה הוא חלק ממישור חוף הנגב המשתרע בין חבל ימית בדרום וחולות כרמיה בצפון. חבל עזה מהווה המשך ישיר של מישור החוף הדרומי הבנוי משלושה רכסי כורכר עיקריים וביניהם עמקי מרזבה. חבל עזה הוא קצהו הדרומי ביותר של מבנה זה; מדרום לח'אן יונס הולכים קווי הרכסים ומטשטשים, ומדרום לרפיח אין הם מצויים כלל. הרצועה גובלת בים התיכון בצפון-מערב, במצרים בדרום ובישראל מצפון, מזרח ודרום. אורכה של רצועת עזה הוא כ-41 קילומטרים, רוחבה הוא בין 5.7 ל-12 ק"מ וסך שטחה הוא 365 קמ"ר. דרך סלאח א-דין חוצה את הרצועה מצפון לדרום. אדמיניסטרטיבית, מחולקת הרצועה ל-5 נפות: נפת צפון עזה, נפת עזה, נפת דיר אל-בלח, נפת ח'אן יונס ונפת רפיח.
אוכלוסייה
עד נסיגת ישראל מהשטח, היו בו יישובים ישראלים ובהם כ-8,000 תושבים יהודים. רוב היישובים היהודים שכנו בדרום הרצועה, באזור שכונה גוש קטיף, וכולם נהרסו בידי ישראל לאחר פינוי תושביהם. בספטמבר 2007 החליט הקבינט המדיני ביטחוני להגביל את התנועה של אנשים בין ישראל והרצועה. כיום ישראל מאפשרת את יציאתם של תושבי הרצועה דרך מעבר ארז לצורך הגעה לישראל או לגדה המערבית רק עבור רשימה מוגבלת של סוחרים, חולים ומלוויהם (בדרכם לטיפול בבתי חולים בישראל או בגדה), ולמקרים מועטים של ביקורי משפחות. ביקורי המשפחות (בגדה המערבית או בישראל) מתאפשרים רק עבור תושבי הרצועה אשר אין כנגדם מניעה ביטחונית, המבקשים לפגוש קרוב משפחה מדרגה ראשונה, במקרים הבאים: מוות או חתונה, מחלה או אשפוז ממושך של קרוב המשפחה. ביקורי קרובים מדרגה ראשונה מתאפשרים גם עבור מי שקרוביהם כלואים בבתי הסוהר בישראל, ובמקרים כאלו הביקור אינו מותנה בהיעדר מניעה ביטחונית. גם לגבי טיפולים רפואיים הוחמרו התנאים והם ניתנים רק במקרים רפואיים דחופים ובמקרים בהם הוחל בעבר בטיפולים בחולה כרוני.
תחבורה
נמל עזה ממוקם בשכונת א-רימאל בעיר עזה, ומשמש כנמל הבית של סירות דיג פלסטיניות ובסיס משטרת החופים הפלסטינית, שהיא חלק מכוחות הביטחון הלאומיים הפלסטינים. מאז 2007 נמל עזה נמצא תחת מצור ימי שהוטל על ידי מדינת ישראל כחלק מהסגר על רצועת עזה, והפעילויות בנמל הוגבלו לדיג בקנה מידה קטן. בתחילת שנות ה-70 של המאה ה-20 שימש גם כנמל ליבוא סחורות למדינת ישראל.
יצירת רצועת עזה
באוגוסט 1947, המליצה ועדת אונסקופ, ועדת חקירה בינלאומית שמונתה על ידי העצרת הכללית של האומות המאוחדות במאי 1947 כדי לבחון את שאלת ארץ ישראל, לכלול את אזור עזה, שפלת החוף הדרומית הכוללת את היישובים הערבים איסדוד (אשדוד) ומג'דל (אשקלון), ורצועה ברוחב 30 קילומטר באזור עוג'ה אל-חפיר לאורך גבול מצרים, בשטח המדינה הערבית, מאחר שלא הייתה בו התיישבות יהודית (למעט כפר דרום שהוקם בשנת 1946). תוכנית החלוקה התקבלה ב-29 בנובמבר 1947.
בשליטת ישראל
בספטמבר 1967 נערך מפקד אוכלוסין ברצועת עזה, בו נמנו 356,261 נפש. כ-170,000 מתוכם היו יושבי מחנות הפליטים. לאחר מלחמת ששת הימים נהגה ישראל במדיניות של אי התערבות והותירה את כוחותיה הצבאיים מחוץ ליישובי הרצועה, זאת בין השאר על רקע עיסוקה במלחמת ההתשה. התחזקות ארגוני הטרור הפלסטינים במחנות הפליטים והתגברות מעשי הטרור ברצועת עזה בתחילת שנות ה-70, ששיאם ברצח ילדי משפחת ארויו בינואר 1971, הביאו למבצע צבאי נרחב, שבמהלכו הכניסה ישראל כוחות גדולים לרצועה, הפעילה יחידות קומנדו לפגיעה במבוקשים, פרצה דרכים בתוך מחנות הפליטים, תוך הריסת אלפי בתים והעתקת תושביהם למגורים חלופיים.
תוכנית ההתנתקות
ב-12 בספטמבר 2005, לפנות בוקר, יצאו אחרוני החיילים הישראלים מרצועת עזה.
תשתיות אזרחיות אחרי ההתנתקות
ברצועה ישנן בארות-מים מקומיות, אך עקב שאיבת-יתר הן הומלחו, ואיכות המים שבהן גרועה. חלק גדול מתושבי הרצועה משיגים מי שתייה ממכליות שחונות בחלק מהיישובים, ואשר מובילות מים טובים יותר. חברת "מקורות" הישראלית חיברה את רצועת עזה לרשת המים הישראלית, אך רשת זו שירתה בעיקר את גוש קטיף ולא את כלל הרצועה.
ברצועת עזה ישנו ביקוש לחשמל בהיקף של כ־350 מגוואט. 30 מגה-וואט מסופקים ממצרים (לאזור רפיח), תחנת הכוח עזה מספקת 140 מגה-וואט, וישראל מספקת 120 מגה-וואט, המועברים ב־10 קווי מתח גבוה ונכון ל-2016 תושבי הרצועה אינם משלמים עבורם. הפער בין הביקוש לכמות המסופקת מתבטא בהפסקות חשמל מחזוריות יזומות לפרקי זמן ארוכים של כמה שעות, באזורים שונים ברצועה. תקלות, פעולות תחזוקה בתחנת הכוח עזה ותשתית רעועה מובילות להפסקות חשמל נוספות.
העימותים בגבול ישראל-רצועת עזה
לאחר שנים אחדות של רגיעה, ב־30 במרץ 2018 החלה סדרת הפגנות המוניות ברצועת עזה, ליד הגבול הישראלי. רבות מהן כללו הפרות סדר אלימות. במסגרת ההפגנות התעמתו פעילים ומחבלים פלסטינים עם כוחות צה"ל בסמוך לגדר המערכת סביב רצועת עזה. אלפי פלסטינים התקרבו לגדר, תוך שחלקם מיידים אבנים, ומשליכים בקבוקי תבערה ומטעני חבלה. האירועים נמשכים מאז, וכוללים גם שיגור עפיפוני ובלוני תבערה מרצועת עזה לישראל במטרה להצית שטחים ישראליים מעבר לגדר. כתוצאה מכך התרחשו מאות שריפות בעוטף עזה ואלפי דונמים של שדות ועצי חורש נשרפו. בנוסף לירי צלפים לעבר המפגינים הגיב צה"ל בירי טנקים לעבר עמדות חמאס והג'יהאד האסלאמי והפצצות של חיל האוויר. עד 29 ביולי 2018 נהרגו באירועים 155 פלסטינים, מתוכם כשליש הם אנשי זרועות צבאיות או מנגנוני ביטחון של ארגוני טרור, חצי בעלי זיקה לארגוני טרור, וכשישית אזרחים חסרי זיקה ארגונית, ונפצעו כ־17,000 פלסטינים. לצה"ל 2 חיילים הרוגים, חמישה אזרחים שנהרגו ועשרה פצועים.
הקללה (סרט, 2022)
עלילה
שש שנים קודם לכן, רונאן, בן זוגה דום ובן דודו יואן מפרים טאבו דתי בזמן צילומי טקס עבור תוכנית רשת אינטרנטית בה השלישייה מככבת. השלישייה נוסעת לכפר נידח בו חי שבט בשם "צ'ן", שהם קרובי משפחתם של דום ויואן החברים בדת שמקורה במחוז יונאן שבסין וסוגדים לישות בשם "אמא-בודהה". חברי השבט מבקשים מדום ויואן להגיד את שמותיהם לאמא-בודהה. אחת מזקנות השבט מפצירה ברואן להגיד את שמה של בתה העתידית לאמא-בודהה לאחר שזאת תיוולד. רונאן, שלא ידעה שהיא בהיריון מופתעת מהבקשה.
העיר הטבועה
תנועה
השחקן יכול לזוז קדימה, אחורה, ימינה ושמאלה, זאת על ידי שימוש במקשי התזוזה האופייניים לכל פלטפורמה. כמו כן ניתן להגביר את מהירות ההליכה בעזרת ריצה למשך פרק זמן קצוב, ולכרוע על הרצפה לצורך הסתתרות או התקדמות שאינה מושכת תשומת לב רבה מאויבים.
מדדים
בנוסף מחזיק השחקן גם במד שפיות, המתרוקן בכל פעם שהוא משתמש בעין המחשבה, או נתקל במחזה מחריד במיוחד. צניחה קיצונית של שפיותו עלולה להוביל להזיות ולתפישה שגויה של המציאות, להופעתן של מפלצות צללים, ובמקרים חמורים אף למוות. בכל פעם שהשחקן נחשף למחזה מחריד במיוחד, או במקרה שהוא רוצח אזרחים חפים מפשע, המד עלול לרדת בפתאומיות. בניגוד למד החיים, מתמלא מד השפיות מחדש לאורך הזמן, על אף שניתן להשתמש בתרופות אנטי-פסיכוטיות על מנת לזרז את התהליך.
צלילה
כמה מהמשימות במשחק כרוכות בצלילה לתוך הים. משימות אלו נעשות בתוך חליפת צלילה, והשחקן אינו מסוגל להשתמש בכלי הנשק הרגילים שלו במהלכן. במקום זאת, יש בידיו מעין רובה צלילה היורה צלצלים, ואקדח נורים. לשני כלי הנשק יש אספקה בלתי מוגבלת של תחמושת, אך טעינתם אורכת זמן רב.
אבודים בלב ים
ריד אכן נאלץ להתעמת עם כמה יצורים בטרם מתאפשרת העלייה הבטוחה לספינה, אשר מתגלה כריקה מאדם. הראיות השונות ועין המחשבה מצביעות על כך שצוות המלחים החל לשתות לשכרה מיד עם חזרתו ליבשה, ותוך כדי התקף טירוף משותף אשר השתלט על כולם יחדיו, החלו לרצוח איש את רעהו. היחיד שניצל מהקטל היה קפטן סנדרס, אשר נפצע קלות בידו ונמלט מהמקום.
ריד מחליט לבוא לעזרתם ולצאת בעקבותיהם. לאחר שהוא לומד מתוך יומן הספינה שנלקח מסנדרס בעת אשפוזו כי הצוות עגן במקום הקרוי שיני השטן, מעין מערה תת-קרקעית בה קיוו המדענים להקים תחנת מחקר, הוא שם את ידו על הציוד הדרוש לו במפעל לחליפות צלילה, ומפליג ליעדו על סירת משוטים מגרינהייבן ביי.
טובה תחת טובה
התשובה לשאלתו מופיעה בדמות בקבוק רעל ריק, אותו מוצא ריד על רצפת המחסן. הוא מגלה כי הפורץ הספיק להרעיל אספקת דגים שלמה אשר הופצה כבר לידי הציבור. עין המחשבה חושפת בפניו כי המפגע הזכיר את שמו של אדם הקרוי פרופסור וסטרברוק,, והוא גומר אומר בדעתו לנסוע לאוניברסיטה העירונית בכדי למצוא אותו.
לפתע נתקף ריד בחזיון נוראי, וצופה במים המציפים את החדר עד למותניו, בזמן שאינסמאותר ענקי בוהה בו מבעד לחלון. כאשר הוא מתעורר על הרצפה פוגש מבטו את זה של פרופסור קוונדיש, המתנשא מעליו בכעס. הוא מתעמת עמו ומאשים אותו בהרעלת הדגים, עד שהלה נכנע ומודה באשמה.
קוונדיש טוען להגנתו כי אנשי הארגון אינם תמימים בכלל, והלכה למעשה משתמשים בפעילות הצדקה על מנת להסוות את מניעיהם האפלים. לדבריו, הארגון אחראי לחטיפתם של עשרות אנשים, כאשר חלקם מעולם לא נראו שוב בעודם בחיים. אחדים מהם עברו שטיפת מוח, וביניהם אשתו, אשר לקחה ממנו את בנם הפעוט והתגרשה ממנו, מה שהוביל אותו למעשה הנקמה אשר נועד לחבל בארגון ולפגוע בשמו הטוב.
הפרופסור מבקש מריד לעזור לו להרעיל אספקת דגים נוספת, ובתמורה מציע לקשר אותו לסוכן סמוי אשר שתל בין שורות הארגון. ריד מהרהר בדבר, ומבין כי קלף הסוכן עשוי לסייע לו במשימתו של טרוגמורטון, אשר ציווה עליו לתור אחר עקבותיה של פרופסור דואו. בנקודה זו ניצב השחקן בפני שתי ברירות:
צלילה
כאשר הוא מגיע למאורתו של בלאקווד חוזה ריד באירועי העבר דרך עין המחשבה ולומד כי הלה צלל אל הים יחד עם כמה מאנשיו במטרה ולחטוף מידיהם את פרופסור דואו. הוא מפליג במהרה אל מרינת קלאמשור מחוץ לרובע סלביישן הרבור וצולל בעקבותיהם.
פרופסור דואו מחכה בפנים המערה לצדו של פסל המתנשא מן הקרקע, מעין מעמד עבור החותם, אותו היא מחזיקה בין ידיה. היא מספרת לריד על חזיונותיה המחרידים, בהם ראתה ואת, וטוענת כי הים הוא מה שמפריד בין עולמם של בני האדם לבין העולם המצוי תחתיו, כאשר מי השיטפון מסמלים את המוות השועט לעברם. בכדי למנוע מהשניים להתמזג יש לסגור את הסדקים שנפערו בקרקעית הים בעזרת החותם, דבר שרק האדם הנבחר אשר ניחן בראיית החזיונות מסוגל לעשות.
עסקה עם השטן
כאשר הוא מתעמת עמו, מבקש בלאקווד את רשותו של ריד לערוך עליו את הטקס שהמציא בכדי להסיר ממנו את הטירוף, ולהפוך בעצמו לנבחר. בנקודה זו ניצב השחקן בפני שתי ברירות:
ברג ביקש מריד לבקר אותו בתיאטרון הכתר שברובע אדוונט לאחר שישיג את החותם, אך בהגעתו למקום הוא מוצא את הבניין מוקף במחסומים משטרתיים, ונתקל במספר גופות של שוטרים בסביבתו.
הגנה עצמית
עם יציאתו מהתיאטרון נעצר ריד בידי השוטרים שהוזעקו למקום ומואשם ברצח, אך משתחרר בערבות כעבור זמן מה בעזרתו של פרנק, רב המשרתים של מר. קרפנטר, המעוניין להחזיר לו טובה תחת טובה ולהפליל אדם אחר בגין הרצח, אך תחילה מבקש ממנו להשיג את הראיות הנחוצות לשם כך. בנוסף, הוא מיידע אותו כי העד שמחזיקה המשטרה נגדו הוא לא אחר מאשר אורחו של ברג, מילטון פירס, אדם המועמד לראשות העיר של אוקמונט.
לתוך המצולות
כל אחת מהאפשרויות, אפוא, מביאה את השחקן לידי סוף פסימי אחר, והדרך היחידה להימנע מכולם היא להמשיך לטייל בעולם הפתוח מבלי לסיים את הפרק האחרון של העלילה הראשית. נקודת האל-חזור נמצאת במעמד שבכנסיית סנט מייקל, ולאחר הנחת החותם עליו, אין השחקן יכול לשוב לאחור.
עניין עדין
במהלך חיפושיו מבחין ריד בסטוקס מסתתר באחד מחדרי הבית. כאשר הוא מתעמת עמו מכחיש הלה את מעורבותו ברצח של חברו, וטוען כי אישה אלמונית ומבוגרת השכירה את שירותיהם בכדי שיגנבו את המראה עבורה, אולם לאחר מכן שבה לביתם ודקרה את סקווינט בטרם חטפה אותה ונעלמה.
מבעד לראי
אחוזתו של טרוגמורטון מתגלה בתור ג'ונגל טרופי קטן המכיל עשרות צמחי בר וחפצים שבטיים שונים. ריד לומד כי אביו, פרנסיס, יצא למשלחת קצרה לאפריקה ב-1891, אך כאשר חזר לאוקמונט החליט להתגרש מאשתו, בת'אני, היות שבריאותה הנפשית החלה להתדרדר לאחר מותו של בנם הצעיר, המונד.
שתיקה שווה זהב
על אף כן, אחד משכניה של ג'וי העריץ אותה בסתר וניסה לצלם את המכשפה, אולם המצלמה שהחזיק נמסה לחלוטין בידיו, והוא נהרג במהלך הקטל. ריד קורא ביומנו על היסטוריון מקומי בשם ארתור קוקס אשר השקיע את מפעל חייו בחקירת הקשר שבין תורת הנסתר לאוקמונט, וכי הוא עשוי לדעת דבר-מה אודות המכשפה.
בית פתוח
וולטר מושיט לריד מספר מפזרי קטורת אשר אמורים להרחיק את המפלצות, ומבקש ממנו להציבם בדירותיו. ריד נאלץ להילחם בעדת מפלצות אלימה בכל אחת מהדירות בהן הוא מבקר, לפני שובו לשוק הדגים וקבלת תשלומו מוולטר.
קוקיתיאנים
בהמשך מבחין ריד בשלוליות של דם, וברדתו למרתף הוא מוצא אמבט מלא בגפיים אנושיות ובחלקי אדם. בעל המקום, השף ארמן מאיירס, שועט לעברו מתוך אחד החדרים ומנסה להכניעו, ובלית ברירה מוכרח ריד להורגו.
העפעף השני
הכרך הראשון, הקרוי, הושאל בידי כמה תלמידים לצורכי פנאי. ריד יוצא לרובע שלס בכדי לחפש אחריו ופוגש את שלושת התלמידים שלקחו אותו בביתם, אך כאשר הוא עולה לקומה השנייה הוא מוצא את גופותיהם שוכבות בדממה במיטות.
התלמידים ניסו, אפוא, להעלות באוב אשליות של עצמם, אך הכפילים שיצרו הרגו אותם ותפסו את מקומם. עם מציאתו של הספר בקומה התחתונה, שלושתם אף מתנפלים על ריד ומנסים להורגו, אך הוא מצליח להכניעם ונמלט מהמקום כאשר הכרך הנדיר בין ידיו.
ינוחו על משכבם בשלום
המצבה השלישית והאחרונה נושאת את שמה של אישה בשם וירג'יניה קופר, אשר נספתה במהלך השיטפון. ריד מוצא פתק לצד הקבר הפתוח מאת אהוב לבה של המנוחה, המבקש להגשים את משאלתה האחרונה כי תישאר לנצח במיטתה. הוא מאתר את מקום מגוריה דרך ארכיון העירייה, ומגיע לביתה שברובע סלביישן הרבור, שם הוא מוצא את גופתה לצדו של בן זוגה, אשר נשכב לידה וירה לעצמו בראש.
צילינדרים מוחיים פעילים ורדומים
במהלך שהותו באחד האזורים הנגועים של רובע שלס, מוצא ריד צנצנת המכילה מוח אנושי. הוא לומד כי צנצנות נוספות עשויות להיות מפוזרות בבתים הסמוכים, ויוצא לחפש אחריהן. הפתקים המודבקים לכל אחת מהן מציעים כי ייתכן והמוחות נאספו בידי חוצנים או יצורים שמקורם במימד אחר,. ישנן שתים עשר צנצנות בסך הכל, המחולקות לשתי סדרות: סדרת אלפא, המוגבלת לרובע שלס בלבד, וסדרת אומגה, המפוזרת ברחבי העיר.
חדשות מרעישות
ריד לומד כי אדם בשם קלוד המילטון נלקח לבית החולים לאחר שראה את הנמר במו עיניו, ומחפש אחריו בארכיון הרפואי, המוביל אותו לבית המשוגעים של אוקמונט. המילטון מתגלה כחולה נפש הסובל מזואופוביה חמורה ביותר, וריד נאלץ לשכנע אותו כי השריטות שראה על רצפת המקום נגרמו כתוצאה מכיסא גלגלים שחוק, והשאגות הן הלכה למעשה רעשי דוד החימום.
מים
כך לדוגמה, בסיפורו דגון, נקלע הגיבור למעין אי בודד המאוכלס באנשי דג מרושעים, ממנו הוא נחלץ בשן ועין. עם הגעתו לבית החולים הוא מאבד את שפיותו, ומסיים את עדותו באמירה הפסימית,.
המים, אפוא, מהווים חלק בלתי נפרד מהמשחק, והלכה למעשה מופיעים לראשונה בשמו – העיר הטבועה. עוד בראשיתו לומד השחקן על כך שהעיר הבדיונית, אוקמונט, הוכתה בשיטפון קשה מעט לאחר מלחמת העולם הראשונה, אשר הביא עמו את המפלצות השורצות בין כותליה, ואת הטירוף הבלתי מוסבר שהשתלט על כלל האוכלוסייה.
ניו אינגלנד
ניו אינגלנד היא מקום מולדתו של לאבקרפט, ובמשך השנים הפכה לאחד האזורים האהובים עליו ביותר בכל העולם כולו. ב-20 באוגוסט 1890 נולד בפרובידנס, רוד איילנד, והמשיך להתגורר בעיר ובסביבתה למשך כל שארית חייו, כאשר במהלך שנותיו המאוחרות נהג לערוך טיולים עצמאיים לאתריה השונים, ואף לארצות הברית כולה.
הפצה
בתגובה, השיבה חברת נאקון כי פגשה את כל התנאים הפיננסיים עליהם חתמה מול פרוגוורס, וכי מפתחיה ניסו לשנות את העסקה עליה הסכימו. כמו כן ציינה כי החוזה ביניהם הדגיש באופן ברור כי נאקון תהיה הישות המשפטית היחידה שתורשה לפרסם את המשחק בחנותה של סטים, על אף ניסיונותיה של פרוגוורס לשחרר גרסאות אחרות של המשחק מבלי לערב אותה בכך. פרוגוורס הגישה תביעת להסרת המשחק על בסיס.
אתרי אינטרנט
דן רומר מ תיאר את המשחק בתור ושיבח אותו על אמנות הקול המוצלחת והאווירה המציאותית שהציג, בנוסף לבנייתה המעולה של העיר אוקמונט. עם זאת, התאכזב מהכפילויות הרבות שמצא באדריכלות העירונית, וביקר את מערכת הלחימה, שלטעמו הייתה נוקשה מדי. בשורה התחתונה, סיכם רומר את ביקורתו בכך שהעיר הטבועה הוא משחק בלשי נהדר, אם אלו שמשחקים בו מסוגלים להתגבר על בהם הוא מאופיין.
אסקורט (מכונית אוסטרלית)
מקום מושבה של חברת "Continental Coachwork Pty Ltd" היה ב-סידני.
אברהם יוסף שפירא
עסקים
בניו המשיכו להרחיב את עסקי המשפחה הנחשבת כיום (נכון ל-2010) בין המשפחות החרדיות העשירות בישראל ומחוצה לה.
תרגום שאילה
לדוגמה, המילה "עיתון" בעברית היא תרגום שאילה של המילה Zeitung בגרמנית. הרכיב Zeit (שפירושו "זמן") תורגם לעברית במילה "עת" והסיומת ung- תורגמה לסיומת העברית -ון.
הגדרה
בשונה מתשמו"ץ (ראשי תיבות של תרגום שומר משמעות וצליל), בתרגום שאילה נשמר רק המרכיב הסמנטית (המשמעות) ואילו הצליל אובד.
אדוארד היקס
ביוגרפיה
בשלב זה של חייו היקס היה, כפי שכתב אחר כך בזיכרונותיו, " צעיר חלש וסורר ... מאוד אהב לשיר, לרקוד, לעשות שעשועי הבל, ולהיות בחברת צעירים, וגם לעיתים קרובות לקלל". הוא לא היה מרוצה מחייו, והתחיל להשתתף בקביעות בפגישות של קוואקרים, בשנת 1803 התקבל לחברות בכנסייה. מאוחר יותר באותה שנה הוא התחתן עם אישה קווקרית בשם שרה וורסטל.
אדפטיישן
סוגיית התאום
ניכר כי הסרט מבוסס על ניסיון חייו של קאופמן, על מחשבותיו ועל הלך רוחו במהלך עיבוד הספר לתסריט, ולכן עולה שאלת זהותו של דונלד - דמות התאום בסרט. לקאופמן אין אח תאום במציאות, ונראה כי דמותו של דונלד מייצגת צד אחר של אישיותו: את האלטר-אגו של האמן המבקש לעשות סרטים מסחריים ו"הוליוודים" יותר. דמותו של דונלד חרגה ממעמדה במסגרת עלילת הסרט, והשם "דונלד קאופמן" מצוין כשותף להפקה; הוא אף חתום על התסריט. עקב כך זכתה הדמות הבדיונית במועמדות לאוסקר, בפרס גלובוס הזהב ובפרסים ומועמדויות רבים אחרים על כתיבתו.
כביש 7213
דרך קריית עמל
הכביש משתלב עם דרך קריית עמל למשך 1.2 ק"מ - כחצי מאורך הדרך כולה. לאחר מכן, הוא מתפצל לשלוחה שלו שמגיעה לאחר 300 מטרים לכיכר שמקשרת אותו עם רחוב אליהו התשבי ועם רחוב ללא שם - סיומו של הכביש.
נייג'ל מנסל
לוטוס: 1980-1984
מנסל נהג עבור קבוצת לוטוס במשך ארבע שנים, אבל בהצלחה מעטה בלבד, בשל אמינותן הנמוכה של המכוניות. מתוך 59 מרוצים בהם השתתף, סיים מנסל רק ב-24. המקום הגבוה ביותר אליו הגיע היה המקום השלישי, אליו הגיע בחמישה מרוצים במהלך ארבע העונות, כולל במרוצו השביעי בסה"כ בקריירת הפורמולה 1 שלו. עמיתו לקבוצה, אליו דה אנגליס ניצח במפתיע במרוץ באוסטריה 1982 והיה מהיר יותר באופן כללי ממנסל שהיה חסר ניסיון ביחס אליו.
בעונת 1984 נייג'ל סיים בין עשרת הראשונים, לראשונה בקריירה שלו, וזינק מהפול פוזישן בפעם הראשונה. בגרנד פרי מונקו הפתיע מנסל כשהוא עוקף את אלן פרוסט ונוטל את ההובלה במרוץ על מסלול רטוב וחלקלק. מאוחר יותר, איבד שליטה על הרכב כשהוא מחליק מחוץ למסלול. במהלך העונה החתימו המנהלים החדשים של הקבוצה את איירטון סנה כשהם מותירים את מנסל מחוץ לקבוצה בעונה הבאה. מנסל קיבל הצעה מקבוצות ארווס וויליאמס ולבסוף חתם בקבוצת ויליאמס לעונת 1985.
ויליאמס: 1985-1988
תחילת העונה הייתה דומה לעונות הקודמות של מנסל, למרות שהוא התחיל להתקרב להובלה ובעיקר לאחר שמנועי הונדה החלו להשתפר לקראת אמצע העונה. מנסל סיים במקום השני במרוץ בבלגיה ולבסוף ניצח במרוצו ה-72 בגרנד פרי אירופה במסלול ברנדס-האץ' בבריטניה. במרוץ לאחר מכן הוסיף ניצחון שני ברציפות בגרנד פרי דרום אפריקה. בזכות הישגיו אלה הפך מנסל לכוכב.
פרארי: 1989-1990
בהכנות לעונת 1989 היה מנסל הבחירה האחרונה של אנצו פרארי המנוח לקבוצת הפורמולה 1 של פרארי לפני מותו באוגוסט 1988. מנסל תיאר בחירה זו כבוד זה כ"אחד הגדולים בקריירה שלי". באיטליה הוא נודע במהרה כ"il leone" ("האריה") על ידי קבוצת האוהדים של פרארי. בעונה זו חלו שינויים רבים בפורמולה 1, עם האיסור על שימוש במנועים מוגדשים (טורבו) ועם הכנסת תיבות הילוכים אלקטרוניות. מנסל האמין שהוא יוכל להתקדם בעונה זו ולאיים על תואר האליפות. הוא פתח את העונה בניצחון מפתיע במרוץ בברזיל, מסלול שהיה שנוא עליו במיוחד וביתו של יריבו המר נלסון פיקה. הוא אמר שהזמין כרטיסים לטיסה הביתה בשעה של אמצע המרוץ כי לא האמין שהמכונית תחזיק מעמד יותר מסיבובים ספורים. המשך העונה לא היה מוצלח כתחילתה וסומן בעיקר על ידי כשלים בתיבת ההילוכים. במרוץ בקנדה הוא נפסל כמו גם במרוץ בפורטוגל ולאחר מכן נאסר עליו להתחרות במרוץ העוקב בספרד. למרות כל הקשיים סיים מנסל במקום הרביעי באותה עונה וניצח במרוץ בהונגריה, בו זינק מהמקום השנים-עשר.
ויליאמס: 1991-1992
עונת 1992 של מנסל הייתה אמורה להיות האחרונה שלו בסבב והחלה בחמישה ניצחונות רצופים, שיא עולמי שהושווה רק על ידי מיכאל שומאכר בשנת 2004. מנסל זכה באליפות העולם לנהגים, כשהוא מציב שיא עולמי נוסף למירב הניצחונות של נהג בעונה אחת (9) ושיא לזינוקים מהמקום הראשון (14). הוא הפסיד, בהפרש זעום, את המרוץ במונקו לסנה בחום רב, עקב תקר בצמיג, והגיע למקום השני, וכמעט התעלף על דוכן המנצחים. מנסל זכה באליפות כבר במרוץ בהונגריה, כשהוא מציב שיא לזכייה באליפות במספר מינימלי של מרוצים מאז שהעונה הוארכה ל-16 מרוצים. בעקבות הישגיו בעונה זו, זכה מנסל שוב בתואר איש השנה בספורט של ה-BBC. רק שלושה אנשים נוספים זכו בתואר זה פעמיים.
פורד: 1998
במרוץ הראשון שלו הוא פרש כבר אחרי שלוש הקפות הרצה, דבר שהעמיד אותו במקום ה-19 בזינוק למרוץ. ככל שתנאי המסלול השתנו והמסלול נהיה חלקלק, מנסל התקדם בדירוג ואף הוביל את המרוץ למשך כמה הקפות ולבסוף סיים במקום החמישי. המרוץ נחשב על ידי רבים כאחד הגדולים ביותר בתולדות מרוצי הטורינג.
שיטת מצליח
שימוש בשיטה
הכלל הקבוע בשיטה, וממנו נגזר שמה, הוא: "יצליח – יצליח, לא יצליח – לא יצליח"; ובמילים אחרות: קיים סיכוי, שהניסיון יצליח, ומנגד, לא ייגרם נזק (או שיגרם נזק מזערי) אם הניסיון לא יצליח, ולכן אין מה להפסיד וכדאי לנסות.
גרסה מרוככת יותר של שיטת מצליח היא "לפחות ניסינו": בגרסה זו, נעשה ניסיון להשיג תועלת, אך לאו דווקא באמצעים לא הוגנים. למשל, מיקוח במשא ומתן והצגת עמדות פתיחה קיצוניות ובלתי מתקבלות על הדעת.
פנים אחרות
תמצית העלילה
טוני הרטמן יצאה מבית הדין לאחר שקיבלה גט מבעלה, ומיד קפצו לקראתה שני מחזריה, סווירש הבלונדיני ודוקטור טנצר. כעבור זמן מה יצא הרטמן מבית הדין ואמר לטוני: "אל תלכי עמהם", ושני המחזרים הסתלקו לדרכם. טוני והרטמן עמדו נרגשים ונבוכים בעקבות הגירושים. הם החלו ללכת יחדיו, והרטמן זכר את בנותיהם, בת 9 ובת 7, שנשלחו אל דודתה של טוני שבכפר.
מה הלאה?
מנחם פרי ומאיר שטרנברג מציגים גישה שלישית: "בניגוד לתשובות חד-משמעיות, לכאן או לכאן, שהשיבו מבקרים שונים, אפשר להראות כיצד מקפיד עגנון לפזר במהלך הסיפור פרטים השולחים לכאן ולכאן כאחד, וכיצד נזהר הוא מפני חיזוק יתר של אחד משני הכיוונים", ומוסיפים: "תשובה מדויקת על השאלה: מה יקרה לאחר סיום סיפור זה? אינה מעניינו של קורא הספרות, אלא מעניינו של הרכלן צמא הסנסאציות". הָרַי גולומב הצטרף לגישה זו וציין:
אגריפס הראשון
בתקופת שלטונו של קליגולה
תקופת מאסרו של אגריפס הייתה נוחה וקלה, ככל הנראה כתוצאה מהתערבותו של מאקרו, שהיה מפקד המשמר הפרטוריאני וכמו אגריפס ידידו של קליגולה. כאשר טיבריוס נפטר כעבור שישה חודשים בשנת 37, קליגולה לא שכח את ידידו, שחררו מכלאו, המליך אותו על שטחיו של דודו פיליפוס, ובנוסף נתן לו את הטטראכיה של ליסניאס (שטח הממוקם בין דמשק לכלקיס). כמו כן אגריפס קיבל דרגת פראיטור לשם כבוד, ואת הזכות להיקרא "מלך ידיד ובעל ברית של העם הרומאי" ו"ידידו של קיסר".
בתקופת שלטונו של קלאודיוס
הכאוס שלט ברומא לאחר רציחתו של קליגולה, לא היה ברור מי ירש אותו או אף אם משטר הפרינקפס ימשיך להתקיים. הסנאט היה מפולג בעוד הצבא הכתיר את קלאודיוס כקיסר, אגריפס שימש כבורר במחלוקת והיה שליחו של קלאודיוס כלפי הסנאט והוא זה ששכנע את הסנאט לקבל את הכתרתו של קלאודיוס.
מלך יהודה
אגריפס חזר לממלכתו בשנת 41/42, במלכותו הוא המשיך את מדיניותו שנועדה לחזור לימי הורדוס, כמו הורדוס הוא מינה והוריד כהנים גדולים כדי למנוע מהם צבירת כוח והשפעה שיכלה לאיים עליו. בניגוד לשאר השליטים מבית הורדוס, אגריפס השכיל לקנות את אהדת העם בגילויי האדיקות הדתית שלו. למרות זאת, נראה שחלק מהעם המשיך להתנגד לבית הורדוס ואף ראה בהם יהודים לא כשרים.
אגריפס גם כינס מפגש של חמישה מלכים אזוריים: אחיו הורדוס מלך כלקיס, אנטיוכוס הרביעי מלך קומגנה, שמשגרם מלך אמסה, קוטיס מלך ארמניה הקטנה ופולמון השני מלך פונטוס. כמו כן הוא החל בבניית חומה שלישית מסביב לירושלים, שעל פי יוסף בן מתתיהו אם הייתה מושלמת הייתה הופכת את העיר לבלתי ניתנת לכיבוש. פעולותיו לא מצאו חן בעיניו של מושל סוריה ויביוס מרסיוס שהאשים אותו בחתירה כנגד שלטון רומא, הוא פקד על פיזור הכינוס והפסקת בניית החומות.
אייזפוטה
קהילה יהודית
לזכר קורבנות השואה נקבעה מצבה בבית העלמין המקומי, בה נכתב בעברית ובלטבית: "בקבר אחים זה נטמנו עצמותיהן של יהודי אייספוטה וקורבנות אחרים, של הקלגסים הנאצים הגרמנים, שנטבחו באכזריות ב-1941. יהי זכרם ברוך!"
האיש שנולד מחדש
האיש שנולד מחדש (באנגלית: The Revenant) הוא סרט הרפתקאות אמריקאי משנת 2015 בבימויו של אלחנדרו גונסלס איניאריטו. הסרט מבוסס באופן חלקי על הביוגרפיה של הגיבור העממי האמריקאי יו גלאס מאת מייקל פיונקי, העוקבת אחר מסע ההישרדות והנקמה של גלאס, שהותקף על ידי דוב גריזלי וננטש לבדו בשטח עוין על ידי עמיתיו. בסרט מככבים לאונרדו דיקפריו, טום הארדי, דונל גליסון וויל פולטר.
CET
אזור הזמן של מרכז אירופה או באנגלית Central European Time הוא אזור הזמן שלפיו פועל החלק הגדול ביותר של מדינות אירופה. ה-CET שווה ל UTC + 1.
היינץ פנחל
קורות חיים
בשנת 1937 עלה פנחל לארץ ישראל והתיישב בתל אביב, אך לא הצליח להשתלב בשוק העבודה המקומי. אחת מעבודותיו הבולטות באותה העת, היה עיצוב בית הקפה פילץ ברחוב הירקון - שהיה לשם דבר בעיר תל אביב.
משרדו של פנחל המשיך לפעול עד 1986 עם פתיחת מלון דן פנורמה חיפה.
אנטואן-אנרי ז'ומיני
מלחמה עממית
תחת פיקודו של הגנרל נה השתתף ז'ומיני במלחמה העממית בספרד והיא השאירה עליו רושם רב. ז'ומיני סבר כי מלחמה עממית תגרום רק נזק לעולם ואסור שירבו מלחמות כאלה שכן מלחמת חורמה המתבססת על אמוציות לאומיות היא מטבעה אכזרית ואינה מתבססת על עקרונות הגיוניים.
בולי מדינת ישראל - שנת 1950
מועדים לשמחה
הבולים עוצבו בידי ארתור שיק. את עבודת ההכנה להדפסה הכין המעצב וילי וולף וינד
מנזר מאטר אקלסייה
המנזר
בשנת 1990, האפיפיור יוחנן פאולוס השני החליט להקים מנזר לנזירות בתוככי קריית הוותיקן. המנזר נקרא על שם אם הכנסייה, תוארה של מרים, אם ישו.
עבודות הבנייה של המנזר החלו בשנת 1992 והוא נחנך בשנת 1994. הנזירות הראשונות שהתגוררו בו השתייכו למסדר קלרה הקדושה.
דף עד
היסטוריה של דפי העד
יד ושם פעל כבר בשלהי מלחמת העולם השנייה, בעיקר בארץ ישראל ובבריטניה. בשנת 1953 נחקק חוק זכרון השואה והגבורה – יד ושם, תשי"ג–1953. חלק מהגדרת תפקידו הוא לשחזר את שמותיהם, פניהם וגורלותיהם האישיים של היהודים שנרצחו בשואה. בהתחלת הדרך נדרש כי על כל דף תהיה חתימת אדם נוסף המאשר את נכונות הפרטים, אך כיום די במילוי הטופס.
יחסי דנמרק–קניה
היסטוריה
ראש הממשלה הדני אנדרס פוג ראסמוסן ביקר ב-26 בנובמבר 2008 במחנה קארן בליקסן בקניה. ב-17 בדצמבר 2009, נשיא קניה מוואי קיבאקי ביקר בדנמרק.
נציגויות דיפלומטיות
דנמרק מחזיקה בקניה שגרירות בניירובי וקונסוליה כללית במומבסה, אולם קניה לא מחזיקה אף נציגות דיפלומטית בדנמרק, והיא מיוצגת בדנמרק, באמצעות שגרירותה בסטוקהולם, שוודיה.
דגל איידהו
על פי התיאור הרשמי של הדגל, צריך להיות גבול מוזהב לכל קצוות הדגל, אולם במרבית הדגלים גבול זה אינו קיים.
Sad but True
ניתוח מוזיקלי ולירי
"Sad But True", הוא שיר כבד, בעל מנגינה קודרת ואיטי. אפשרות אחת לפרש את השיר היא שהדובר הוא סם הפונה אל הנרקומן המכור אליו, ומסביר לו שכל חייו תלויים בו. פירוש אחר יכול להיות שהדובר הוא ישות חיצונית השולטת בנמען, או אפילו תת-המודע שלו. הרעיון של "עצוב אבל נכון" דומה לרעיון ב"אדון הבובות" (Master of Puppets), אם כי ניכר הבדל משמעותי בין השירים, המשקף את השינוי בסגנון הכללי של מטאליקה: בעוד ש"אדון הבובות" הוא יצירה ארוכה, כבדה, מהירה, טכנית, מלאת אנרגיה ובעלת ליריקה בוטה וקיצונית הכוללת תיאורים סדיסטיים, "Sad But True" הוא שיר איטי, קודר, ובעל ליריקה מאופקת הרבה יותר. להלן מילות הפזמון:
המסגד הגדול של קירואן
במהלך המאה ה-9 נעשו עבודות בנייה במסגד על מנת לחזקו, והוספו לו מאפיינים נוספים המעניקים לו את מראהו הנוכחי. החשיבות של המסגד הובילה להתפתחות משמעותית של העיר מסביבו, אשר הפכה לאחת הערים הגדולות בתוניסיה והעיר הדתית העיקרעת בה. האוניברסיטה של קירואן, המורכבת מסטודנטים ומרצים שהתחנכו במסגד, היוותה מרכז חינוך חשוב בארצות המגרב כשכללה גם לימודי אסלאם וגם לימודי מדעים חילוניים. יש המשווים את חשיבותה של האוניברסיטה בתקופות המוקדמות לאוניברסיטת פריז בימי הביניים. עם שקיעתה של העיר מאמצע המאה ה-11 עבר המרכז האינטלקטואלי בתוניסיה לאוניברסיטת א-זיתונה בתוניס.
תא מאגמה
מאגמה
עם זאת, בשלושה מקרים נצפתה מאגמה אין סיטו – במיקומה המקורי, במהלך קידוחים: פעמיים בהוואי ופעם נוספת באיסלנד.
היווצרות וצמיחה של תאי מאגמה
עליית מאגמה טרייה מחממת את המאגמה המצויה כבר בתוך מחדר דוגמת סיל או בדייק המוליך אליו. המאגמה מחממת גם את סלעי הסביבה, ובכך היא מאטה את ההתקררות ומגדילה את משך הזמן הנחוץ להתגבשות. בשלב זה של התפתחות התא הוא עדיין נתון להתקררות ולהתגבשות. עם כל הזרקה מחודשת של מאגמה, משתפרים סיכוייו להפוך לתא מאגמה פעיל לאורך זמן. זאת, מאחר שכל הזרמה של מאגמה מחממת את המחדר – כעת פרוטו-תא, את סלעי הסביבה ההופכים לדפנות התא ואת הדייק המזין. בתהליך זה יורד הבדל הטמפרטורות בין המאגמה לסלעי הסביבה, ולכן יורד גם קצב ההתקררות. כאשר מתקיימים שלבים מוקדמים קריטיים אלה, מתפתחת מערכת מגמטית בה למאגמה הנוצרת בעומק יש מוליך מוגדר הקושר את אזור היווצרותה עם תא המאגמה הרדוד. מערכת מגמטית זו מצויה כנראה מתחת להר הגעש קילוואה בהוואי.
מאפיינים
מוכרים מאגרי מאגמה עתיקים רבים – תאי מאגמה ומחדרים פלוטוניים מוצקים כעת, שנחשפו בעקבות סחיפה. מתאי מאגמה ומחדרים אלה מגיע המידע הישיר ביותר על טבעם של מאגרים רדודים, המצביע על ההבדלים הגדולים ביניהם בגודל ובצורה.
דינמיקה של תא מאגמה
פליטת מאגמה מתא שחל בו גיבוש מפריט יראה תוצרים בעלי הרכבים שונים ותכונות שונות – בהתאם להתבדלות שהתרחשה בתוך התא. מרכיבים נדיפים דוגמת מים או פחמן דו-חמצני המומסים במאגמה אינם משמשים לבניית המינרלים העיקריים המתגבשים במהלך ההתבדלות, ולכן יוביל הגיבוש לעלייה בריכוז המרכיבים הנדיפים עד להיווצרות בועות של גזים ואדים. אלה יגבירו את הלחץ בתוך התא ויעודדו את בקיעתו. תהליך ההתבדלות מרחיק מהמאגמה מרכיבים עשירים במגנזיום חמצני ודלים בסיליקה. כתוצאה מכך מתעשרת המאגמה בסיליקה ונעשית צמיגה יותר. תופעות אלה מקדמות את האפשרות כי תתרחש התפרצות אלימה, בניגוד להתפרצות של תא מאגמה שלא עבר התבדלות.
עירוב מאגמות וגעשיות דו-אופנית
תא מאגמה הוא מערכת פתוחה, בתוכה יכולים גם להתערב סוגים שונים של מאגמה ליצירת הרכב חדש. תהליך עירוב מאגמות הוא אחד הגורמים להיווצרות סלעים בינוניים דוגמת מונזוניט ואנדזיט. סלעים אלה נוצרים באמצעות עירוב מאגמות שונות עם מאגמות עתירות סיליקה.
עומק תאי המאגמה
מודל נוסף משער כי עומק תא המאגמה נשלט על ידי המבנה התרמי של ציר הרכס. במודל זה קיים גבול מכני – דוגמת מעבר גמישות-פריכות של המסלע, המונע מהמאגמה להתרומם לגובה שמאפשרת יכולת הציפה שלה. עומקו של גבול זה בקרום האוקייני והיחס ההפוך בין קצב ההתפשטות ועומק תחום אי הרציפות מהווים תמיכה להשערה זו.
תוכנית בניין עיר
ייעודי קרקע
מגורים א-ד מסווגים על פי אחוזי הבינוי הכוללים במגרש (עיקרי ושירות על קרקעי ועיקרי תת-קרקעי) :
מיטל להבי
לשעבר יו"ר ועד שכונת כרם ישראל, ממייסדי הפורום הירוק לאיכות חיים בתל אביב-יפו ומובילי המאבק למען גן קריית ספר. מכהנת מ-2003 כנבחרת ציבור בעיריית תל אביב יפו וכיהנה בין היתר כחברת מועצה וכחברה בוועדת הבינוי והתשתית, בוועדה לאיכות הסביבה ובוועדת המשנה לתכנון ובנייה.
פעילות פוליטית
במאי 2018 הודיעה כי תתמודד בבחירות לרשויות המקומיות שיתקיימו באוקטובר 2018. ב-27 בספטמבר, פרשה מהמירוץ לראשות העיר והודיעה כי בכוונתה להתמקד במירוץ למועצת העיר של תל אביב-יפו. פרישתה הגיעה לאחר שבסקר ערוץ 2 פורסם כי להבי זוכה לתמיכה מועטה של 2% בלבד מתושבי העיר. בבחירות עצמן זכתה מרצ בראשות להבי בשלושה מנדטים ומרצ בראשותה נכנסה לקואליציה.
מבצע שוטר
השטח
הכפרים שכנו כולם מזרחה לכביש החוף דאז (כביש 4). ג'בע היה הצפוני שביניהם וכשלושה או ארבעה ק"מ מדרומו שכן עין ע'זאל (כלומר, מעט מזרחה למקום הנוכחי של גבע כרמל ושל עין איילה, אשר 'שאלו' את שמותיהם). מזרחה לשני אלה, במרחק של כשלושה ק"מ מכל אחד מאלה, שכן איג'זים. הכפרים שכנו על השטח הגבעי הנמוך שמעל לחוף הכרמל.
הנצחת המבצע
ב-2008 הוקמה במושב עין איילה אנדרטה לנופלים במבצע שוטר. באנדרטה זו נכתבו סיפור הקרב ושמות הנופלים.
פסל (מקצוע)
לימודי פיסול
פיסול נלמד בבתי ספר המתמחים בכך. בתי הספר העיקריים בישראל למטרה זו הם בצלאל, המדרשה לאמנות ומכון אבני.
השבוע באשדוד
השבוע באשדוד הוא מקומון של אשדוד והסביבה, היוצא לאור מדי יום חמישי, החל מ-15 במאי 1975, ובכך מהווה את המקומון הפעיל הוותיק באשדוד. מייסד העיתון הוא מנחם גלילי, גלילי הוא גם בעל מדור שבועי ביקורתי הקרוי "בלי חשבון" למאבק בשחיתות בעיר.
יחסי קניה–רוסיה
יחסי קניה–רוסיה הם היחסים הדו-צדדיים שבין רפובליקת קניה לפדרציה הרוסית. רוסיה כוננה יחסים דיפלומטיים עם קניה ב-14 בדצמבר 1963, ומאז שמרה על יחסים טובים עם מדינת האגמים הגדולים של אפריקה.
יחסי כורדיסטן העיראקית–רומניה
יחסי כורדיסטן העיראקית–רומניה הם היחסים הבילטרליים שבין כורדיסטן העיראקית ורומניה. הקשרים בין רומניה לכורדים החלו באמצע המאה ה-20 כאשר מנהיג רומניה ניקולאה צ'אושסקו קיים פגישות עם מורדים כורדים שנלחמו במשטרו של סדאם חוסיין.
נעים בן אליהו
קורות חייו
היה לוחם בהגנה ואף נפצע בקרבות מלחמת העצמאות, נישא לרחל, כיהן כמורה בסמינר הישן בירושלים והקים בית ספר בשכונת קטמונים בירושלים.
קרשמיין
יהודי קרשמיין
יהודים חיו בקרשמיין בתקופות זמן שונות. בשנת 1944 נרצחו רבים מבני הקהילה בשואה.
יחזקאל הטרגיקן
"יציאת מצרים"
בשנת 1948 תורגם המחזה לעברית על ידי שלמה שפאן, תרגום מחורז, נאמן למקור.
חוק קירי
כאשר:
עבור מומנט מגנטי קלאסי
כאשר L היא פונקציית לנז'בן:
יישומים
חוק קירי הוא הבסיס להפעלה של תרמומטרים מגנטיים, המשמשים למדידת טמפרטורות מאוד נמוכות.
רדסטוקינגס
אידאולוגיה
היחס של הרדסטוקינגס לפמיניזמים אחרים של שנות ה-1970 היה מורכב. כמו פמיניסטיות רדיקליות אחרות, הן מתחו ביקורת על קבוצות פמיניזם ליברלי כמו ארגון נשים לאומי (NOW), אותן ראו כמקדמות שחרור נשים רק כסוג של רפורמה מוסדית, תוך התעלמות מהכוח הבינאישי שיש לגברים על נשים. הרדסטוקינגס היו יותר מושפעות ממרקסיזם מאשר קבוצות רדיקליות אחרות, אך עם זאת, דחו בתוקף את הפמיניזם הסוציאליסטי (אותו כינו "פוליטיקו"-פמיניזם) כתנועה המכפיפה את הנושא של שחרור נשים לנושא המאבק המעמדי. מצד שני, הרדסטוקינגס גם היו נגד הפמיניזם התרבותי, אשר לדעתן עסקה בתרבות נשית בדלנית כתחליף למעורבות פוליטית. באופן כללי, בעיני הרדסטוקינגס, רוב המופעים של הפמיניזם הרדיקלי, במיוחד אלה שקמו אחרי 1975, היו בעצם ביטויים של פמיניזם תרבותי.
רוזה, ארכידוכסית אוסטריה
ביוגרפיה
ב-1 באוגוסט 1928 התחתנה רוזה עם פיליפ אלברכט, דוכס וירטמברג, שהיה נשוי קודם לכן לאחותה הלנה, ארכידוכסית אוסטריה, ונולדו להם 6 ילדים. בשנת 1975 מת בעלה פיליפ אלברכט, וב-17 בספטמבר 1983 מתה רוזה בביתה בפרידריכסהאפן.
פצצת ביקוע גרעיני
פצצת ביקוע גרעיני (הידועה בשם "פצצת אטום", על-אף שזהו שם מטעה מבחינה מדעית) היא סוג של נשק גרעיני, כלומר נשק המנצל את האנרגיה הרבה שאגורה בגרעיני אטומים הכבדים מברזל. אנרגיה זו משתחררת בתהליך של ביקוע גרעיני שהוא פירוק הגרעין הכבד לגרעינים קלים יותר. אין כלל הקובע מה יהיו גרעיני האטומים הנוצרים, למעט שסך הפרוטונים והנייטרונים חייב להישמר. כדוגמה, גרעין של אורניום236 אינו יציב, ומתפרק תוך זמן קצר לשני גרעינים נפרדים, שיכולים להיות - אך לא חייבים להיות - גרעין של קריפטון92 וגרעין בריום141 בתוספת 3 נייטרונים חופשיים. במהלך הפירוק נפלטות קרני גמא בעוצמה גבוהה, שמקורה בהפרש בין האנרגיה שהחזיקה את הגרעין הכבד וסכום האנרגיות שמחזיקות את הגרעינים שנוצרו. כאמור, עבור כל יסוד כבד מברזל הפרש אנרגיה זה הוא חיובי.
ברית המועצות פוצצה את הפצצה הגרעינית הראשונה שלה RDS-1 ב-29 באוגוסט 1949. תכנון הפצצה התבסס בעיקר על התכנון האמריקאי, שאותו קיבלה ברית המועצות מהמרגל קלאוס פוקס, אך ייתכן שהידע שלה התבסס גם על מתקנים של גרמניה הנאצית, בשטח מזרח גרמניה לשעבר.
תהליך מקביל המפיק אנרגיה רבה יותר הוא היתוך גרעיני, שבו מתחברים גרעיני אטומים קלים ליצירת אטום כבד יותר, והוא התהליך המניע את השמש וגם הבסיס לפעולתה של פצצה תרמו-גרעינית המכונה גם "פצצת מימן".
נזקים
4. נשורת/זיהום רדיו-אקטיבי (fallout / radioactive contamination)
חיים מלובן
ביוגרפיה
בשנת 2004, במסגרת טקס הענקת פרס האקדמיה לטלוויזיה, הוענק לו פרס מפעל חיים על תרומתו. "כבוד גדול היה לי לעשות את מה שעשיתי מתוך אהבה ורצון", אמר עם קבלת הפרס.
חיים מלובן, שהיה מעמודי התווך של הערוץ הראשון בו עבד מיומו הראשון, נפטר לאחר מחלה ארוכה וקשה ב-18 במרץ 2008.
יצחק לבני (ציגל)
ביוגרפיה
לבני נולד באוסטרופול לשלמה ציגל, שהיה חזן ומנצח מקהלות, ולגיטל לבית סופר. הוא למד בחדר ובישיבה בוולוצ'יסק, מז'יבוז' וסטרוקונסטנטינוב. בשנת 1907 החל לעבוד כמורה בחדר מתוקן בסטרוקונסטנטינוב ובמקביל היה פעיל ציוני. בשנת 1911 נישא לשלומית לבית בלומברג, והם עלו יחד לארץ ישראל באותה שנה והתיישבו ביישובי יהודה. לבני עבד בחקלאות ובשמירה, היה פעיל בוועד הפועלים ברחובות ונודע כמורה המשוטט, שכן לאחר שעות העבודה לימד את הפועלים עברית ברוחמה, רחובות, גדרה ויישובי הסביבה, בהתנדבות. בשנת 1917 נעצר על ידי השלטונות העות'מאניים והוגלה לדמשק. על קורותיו באותן שנים כתב בספרו "במאסר ובגולה" שיצא לאור בתחילת 1919. לאחר שחרורו מהמאסר התגורר בטבריה והיה מזכיר הפועל הצעיר בגליל. במסגרת זאת דחף להקמת קואפרטיב הדייג הראשון בכנרת. בשנת 1920 הוא נבחר לחבר אספת הנבחרים הראשונה. בשנת 1920 עבר לירושלים בה היה מזכיר ועדת התרבות של ההסתדרות במשך שמונה שנים, ומורה בגימנסיה העברית רחביה במשך שמונה שנים. בשנת 1921 היה נציג הפועלים בוועדת הסיוע לעולים החדשים בעיר.
לווייתן כחול
צורה
אורך הפין הממוצע משתנה, אך בדרך כלל הוא מוערך באורך ממוצע של 2.4 מטרים. הקוטר הממוצע הוא רק 30–36 סנטימטרים, מה שהופך את הפין לארוך ודק יחסית. עם זאת, דווח גם כי ההיקף יכול להגיע ל-46 סנטימטרים, ושפיכה בודדת מוערכת בכ-17 ליטרים של נוזל זרע, כשמשקל אשכיו נע בין 45 ל-68 קילוגרמים.
רבייה ותוחלת חיים
מדענים מעריכים כי לווייתנים כחולים יכולים לחיות מעל ל-60 שנים; היות שמשך חייהם של פרטים בודדים לא נמדד קודם לסוף תקופת הציד, אין מידע מדויק על כך. גילו של הפרט הזקן ביותר שנלכד וגילו אומת באופן מדעי נמדד בכ-35 שנים בלבד. הטורף הטבעי היחיד של הלווייתן הכחול (מלבד האדם) הוא האורקה (לווייתן-קטלן). החוקר קאלאמבוקידיס (Calambokidis) וחוקרים נוספים ערכו מחקר ממנו הסיקו כי כ-25% מהלווייתנים הכחולים נושאים צלקות או פציעות כתוצאה מתקיפות אורקה, אך שיעור התמותה כתוצאה מתקיפות האורקה אינו ידוע.
תקופת הציד
אף על פי שבתחילה היה הציד בעזרת צלצל זה מגושם ובעל אחוזי-הצלחה נמוכים, הצלצל נעשה לכלי המועדף לציד לווייתנים בכלל ולווייתן כחול בפרט. בעקבות השתכללות שיטות הציד, שיפור הצלצל והכלים והספינות שעמדו לרשות הציידים לקראת סוף המאה ה-19 הצטמצמה אוכלוסיית הלווייתן הכחול באופן דרמטי.
מנזר רילה
היסטוריה
בין המאות ה-10 וה-14, שינה המנזר את מיקומו מספר פעמים. במאה ה-14, השליט האזורי (דספוט), דראגוביל סטפן הרליו, אשר חלש על השטח סביב נהר סטרומה, ביצר את המנזר וחיזק את חומותיו, והקים את מגדל הרליוב במרכזו של המתחם בין השנים 1334–1335. במאה ה-15, בעת הכיבוש העות'מאני, ננטש המנזר לזמן קצר, אך הוא שב ואוכלס לקראת סוף אותה מאה. בשנת 1469 הוחזרו עצמותיו של רילסקי מוליקו טרנובו לקפלה שנבנתה ברילה, וכנסיית פטרוס ופאולוס הקדושים הוקמה במקום באותה שנה. כנסיית יוחנן הקדוש מרילה נבנתה בשנת 1746 וכנסיית תכריכי הבתולה הקדושה בשנת 1805. בהמשך עוטרו הכנסיות בפרסקאות ובגילופי עץ.
נורת'רן סונגס (ביטלס)
רקע ויסוד
ב־22 בפברואר 1963, ג'יימס אמר לאפשטיין כי הקמת חברה יחד עם לנון, מקרטני ואפשטיין תרוויח יותר כסף בטווח הארוך. לנון ומקרטני סברו כי יהיו בעלי השליטה בחברה אולם קיבלו נתח של 20 אחוז כל אחד, בעוד אפשטיין קיבל 10 אחוז, וג'יימס יחד עם שותפו, צ'ארלס סילבר, 50 אחוז. חברה אחרת, Maclen Music (ראשי התיבות של מקרטני, לנון) שהוציאה לאור את המוזיקה שלהם בארצות הברית - נשלטה גם היא על ידי נורת'רן סונגס. שתי החברות נהיו בהנהלת חברת "דיק ג'יימס מיוזיק". נורת'רן סונגס הוציאו לאור גם את שיריו המוקדמים של ג'ורג' הריסון, וייצגה גם את רינגו סטאר.
בית הכנסת של קסג
ההיסטוריה של הקהילה
לראשונה חיו יהודים בעיר בין המאה ה-14 לבין המאה ה-16. המלך ההונגרי ז'יגמונד, זיגיסמונד, קיסר האימפריה הרומית הקדושה העניק הרשאה וזכויות לאחים גארה בשנת 1393, כך שהעיר קסג יכלה לקלוט תושבים ממוצא יהודי. ב-16 באפריל 1406 אישר השליט שוב את הפריבילגיות בקסג, אך מצב היהודים היה בכל זאת לא יציב והמצב יכול היה להשתנות משנה לשנה. בשנת 1420 גירש שליט אוסטריה התחתית את היהודים מווינה ומקסג שהייתה שייכת אליה. מעת מאוחר יותר, בשנת 1455, נתן לסלו החמישי, מלך הונגריה כתב הרשאה וזכויות ללאסלו גראי, האדון דאז של קסג שבו הוסמך ליישב יהודים בעיר. יהודים מגורשים עברו מבוהמיה ב-1509 ומשופרון ב-1526. מעט בתים היו ב"רחוב היהודים" (Jugendgasse) בקסג. בשנת 1511 הוציא מקסימיליאן הראשון, קיסר האימפריה הרומית הקדושה צו שלפיו התיר ליהודים בקישמרטון, בקסג, ואם הם היו בדרכים לא ללבוש את הבגדים שנקבעו להם. יהודי קסג עסקו בעיקר במסחר. הם חיו בעיר בשלווה עד 1532 ונלחמו בגבורה במהלך המצור העות'מאני על העיר. לבסוף, ב-1540, כמו בערים אחרות, גירש אותם מיקלוש יורישיץ' (מפקד הטירה). קבוצה של מגורשים עברה לשטח "שבע הקהילות היהודיות", בעיקר ל: לקומפק, קישמרטון, נג'מרטון, בצ'אויהיי ורוהנץ. כמה מהם הסתננו בחזרה לקסג או שהו שם באופן לא חוקי. בשנים 1544–1546, הוצא צו גירוש נוסף ליהודי אוסטריה התחתית, ובשנת 1571 לא היה עוד יהודי אחד בקסג. 1696 חשובה ביחסים בין קסג ליהודים. חוזה שנחתם ב-30 באפריל, ובו שכר ישראל שלזינגר את זכות גביית המכס ואת זכויות המלח ממועצת העיר למשך שנה וקיבל גם זכות למסחר. בכך, באופן ייחודי בזמנו, הוא קנה גם זכויות דיור בקסג. ב-1696 עברו ישראל שלזינגר ומשפחתו לעיר. בהתבסס על מפקד האוכלוסין של 1819, אנו יודעים שהיו אז בעיר 89 יהודים, שהיו 1.9% מהאוכלוסייה. באותה תקופה הם חיו בתנאי פרנסה נוחים, אך במחצית הראשונה של שנות ה-40 של המאה ה-18 פחת מספרם. בשנת 1844 נוסד בנק החיסכון קסג, שבעלי המניות הראשונים בו כללו את משפחת שיי ויהודים מקומיים נוספים. יהודי קסג היו אחת הקהילות היהודיות העירוניות הקטנות בהונגריה. מספר היהודים שחיו בעיר היה הגבוה ביותר ב-1910: 266 נפשות, 3.2 אחוז מהאוכלוסייה. חוזה טריאנון הכה מכה משמעותית בכלכלתה של קסג וזו הסיבה ששיעור האוכלוסייה היהודית הלכה ופחתה מאז. במהלך מלחמת העולם השנייה רוכזו היהודים בגטו בקסג. מהגטו הסגור, כל יום מלבד שבת, בין השעות 10:00–12:00, יכלו 15 יהודים לצאת לעיר, אך רק לרחובות ייעודיים, לחניות. ב-18 ביוני 1944 הועברו תושבי גטו קסג לסומבטהיי והצטופפו בגטאות שם, בסך הכל 103 איש, מתוכם 80 מקסג העיר והיתר מהסביבה. הם הוסעו לתחנת הרכבת ברגל, מהגטו מרחוב פילפ שיי (היום: רחוב אילונה זריני) דרך הכיכר הראשית. היהודים מגטו סומבטהיי גורשו לאושוויץ ב-4 ביולי 1944, כולל יהודי קסג. הגירוש עבר דרך קושיצה כמו רוב רכבות הגירוש מהונגריה, שם לקחו את השליטה והפיקוח אנשי ה-אס אס מהז'נדרמים ההונגרים. יהודי קסג הגיעו לאושוויץ ב-8 ביולי. רובם הוכנסו מיד לתאי הגזים ורק 16 מהם שרדו את השואה.
אהוד קינן
אהוד קינן (נולד ב-6 ביולי 1947) הוא כימאי ישראלי, פרופסור אמריטוס לכימיה בפקולטה לכימיה בטכניון, מופקד הקתדרה לביוטכנולוגיה ע"ש בנו גיטר ואילנה בן עמי, נשיא החברה הישראלית לכימיה, עורך ראשי של כתב העת הישראלי לכימיה (Israel Journal of Chemistry), יו"ר ועדת מקצוע הכימיה במשרד החינוך, חבר הוועדה הבין-סנאטית של האוניברסיטאות, חבר ההנהלה של האיגוד האירופי למדעי הכימיה (EuCheMS).
קורות חייו
בשנת 1981 חזר קינן עם משפחתו לישראל והצטרף כחוקר למחלקה לכימיה אורגנית. קבוצת המחקר שלו עסקה בפיתוח שיטות סינתטיות חדשות, תוך שימוש בקטליזה של מתכות מעבר וכן על ידי אנזימים, שבודדו מבקטריות תרמופיליות. מחקרים אלו הובילו לסינתזה טוטלית של חמרים בעלי חשיבות ביולוגית, כגון תרופות, וחשיבות פיזיקלית, כגון גבישים נוזליים דיסקוטיים. במקביל לעבודתו המדעית, חזר קינן לשירות צבאי במילואים, התנדב לשרת כסגן מפקד פלוגת סיור של חטיבת שריון, היה מעורב במלחמת שלום הגליל ובפעולות קרביות נוספות.
קינן מתגורר בתמרת ונשוי לחני.
קאיסה
בשיר קאיסה דוחה בתחילה את חיזוריו של אל המלחמה היווני ארס. האל הדחוי מבקש את עזרתו של אל הספורט, שממציא את משחק השחמט כמתנה לארס כדי שזה יזכה בחסדיה של קאיסה.
פעולה טרנזיטיבית
במקרים רבים לקבוצה X יש מבנה נוסף (כגון אם X הוא גרף או מרחב מטרי). מן העובדה שקיימת חבורה G הפועלת על X באופן טרנזיטיבי (ושומרת על המבנה), כשלעצמה, נובע שכל הנקודות של X דומות זו לזו; במקרה כזה אומרים ש-X מרחב הומוגני (אם X הוא גרף, הוא נקרא גרף טרנזיטיבי).
טרנזיטיביות מסדר גבוה
כאשר החבורה G פועלת על קבוצה X, היא פועלת מניה וביה גם על המכפלה הקרטזית של X עם עצמה, ובאופן כללי יותר על כל חזקה של X. הפעולה מוגדרת לפי, כלומר פעולה על כל רכיב בנפרד. גם אם מוציאים מהחזקה X^k את האלכסון המוכלל ומשאירים רק את הקבוצה X^{[k]} של הווקטורים באורך k שכל רכיביהם שונים זה מזה, קבוצה זו עדיין מצוידת בפעולה של G, המכלילה את פעולתה על הרכיבים.
אברהם חזן
קורות חיים
עם סיום מלחמת העולם השנייה הפך לרב הראשי של צבא צרפת במרוקו. הוא התגייס למשימת שיקום החינוך במרוקו. כאיש חינוך היה לאחר המלחמה ממכונניו של 'בית המדרש למורים' (Ecole Normale Hebraique' E.N.H) המודרני והציוני בקזבלנקה (שהוקם בשיתוף כי"ח). בית המדרש הקיף כ-30,000 תלמידים. פעילותו החינוכית הייתה ענפה במסגרות הפורמליות והלא פורמליות. בד בבד, היה הרב חזן איש המחתרת הציונית, וסיכן את עצמו למען עליית יהודי מרוקו. פעילות זו גרמה לגירושו ממרוקו בשנת 1958 (על פעילות זו הוענק לו על ידי משרד הביטחון "עיטור לוחמי המדינה" ב-1987).
ליל יאכטי
קריירה
בדצמבר 2016 התארח יאכטי בלהיט "iSpy" של הזמר קייל, השיר הגיע בשיאו למקום הרביעי בבילבורד הוט 100.
אסנת טרבלסי
ביוגרפיה
בפברואר 2000, חודשים ספורים לפני פרוץ האינתיפאדה השנייה יזמה וניהלה ביחד עם דאוד כותאב את הפסטיבל הבינלאומי לזכויות אדם "אמון בסיסי" בתל אביב, נצרת ורמאללה, שהיועצים האמנותיים שלו היו ג'אד נאמן וג'ורג' ח'לייפי, הפסטיבל התקיים בסינמטק תל אביב ובמרכז התרבות ברמאללה. כשהתחילה להכין את הפסטיבל השני, בספטמבר 2000, פרצה האינתיפאדה השנייה ובמקום להפיק פסטיבל נוסף יזמה שני דברים: האחד: סייעה להפיק בהולנד אירוע שנקרא The Empty Land (הארץ הריקה, מבוסס על המשפט הציוני "ארץ ללא עם לעם ללא ארץ" ), שהתקיים באמסטרדם בינואר 2000. מבט בינלאומי על הקולנוע הפלסטיני, ובו הקרנת סרטים המלווים בדיונים. בנוסף לכך הפיקה בשיתוף עם המכון למדיה מודרנית סדרה של חמישה סרטים בנושא זכויות אדם, הבמאים: פלסטינים מהגדה וערבים-ישראלים. הסדרה נקראה "שוב" (Again)
בשנת 1999 פתחה את "טרבלסי הפקות", הפרויקט הראשון שלה היה קמפיין לתנובה ברשות הפלסטינית. עד פרוץ האינתיפאדה השנייה הפיקה מספר פרסומות לרשות הפלסטינית לחברות פלסטיניות ובינלאומיות. "הילדים של ארנה" היה ההפקה הבינלאומית הראשונה שלה. הסרט זכה לפרסים רבים בעולם ולתהודה רבה. אחר כך הפיקה סרטים תעודיים רבים נוספים, שרובם עוסקים בנושאים פוליטיים וחברתיים: הכיבוש, נשים, אשכנזיות, סמים ושואה.
סרטיה
הסרט מגולל את סיפורו של דני חנוך, שמעיד על עצמו שהוא בעל תואר BA (בוגר אושוויץ), ושהיה לו רופא אישי שטיפל בו - ד"ר מנגלה. דני מצליח סוף סוף לשכנע את ילדיו שגי ומירי, להצטרף למסע אל מחוזות ילדותו האבודה בליטא. הסרט חושף נקודת מבט חדשה על הדור השני, ניצול שואה אף הוא. או כמו שמירי אומרת בסוף הסרט, "כנראה שאין דבר כזה, ניצולי שואה".
15 מיליון נקודות
בעולם שבו רוב האוכלוסייה חייבת לדווש על אופני כושר, כדי להפעיל את סביבתם האלקטרונית, ולהשיג נקודות זכות בשם "Merits", הפרק מספר את סיפורו של בינג (דניאל קלויה), שפוגש את אבי (ג'סיקה בראון פינדלי) ומשכנע אותה להשתתף בתוכנית כישרונות טלוויזיונית, כדי לברוח מעולם ה"עבדות" שסובב אותם. הפרק הוא דיסטופיית מדע בדיוני שמכיל הקבלה לתוכניות ריאליטי ואישים, כגון "X פקטור" וסיימון קאוול.
קרלוס גרדל
ביוגרפיה
גרדל נולד בטולוז צרפת ב-1890 בשם שארל רומואלד גארדס (Charles Romuald Gardés). ב-1910 הופיע גרדל בבית קפה, ושנה מאוחר יותר חבר לזמר חוסה רזאנו והתחיל להופיע עמו כצמד. לצמד חבר נגן גיטרה שעזב ב-1913, אך הם המשיכו לשיר בליווי נגנים אחרים שחברו אליהם. ב-1912 גרדל הקליט את התקליטים הראשונים שלו עבור קולומביה רקורדס. ב-1913 הם הופיעו בקברט - מסעדה יוקרתית ברפרטואר שירים קריאולים. ב 1914 פתחו במסע הופעות ברחבי ארגנטינה ושנה לאחר מכן הופיעו גם באורוגוואי ובברזיל. בסוף 1915, במהלך קטטה, נורה גרדל בריאתו והפסיק לשיר למשך שנה, ורק ב-1916 הצמד חזר להופיע.
אנקדוטות
למרות ששמו של גרדל אינו ידוע מחוץ לאמריקה הלטינית, חובבי הטנגו רבים מכירים את המוזיקה שלו. המוזיקה שהלחין לשיר Por una cabeza הושמעה בסרטים: "רשימת שינדלר", "שקרים אמיתיים" והגרסה האמריקאית של "ניחוח אישה". ב 2006 יצא לאקרנים הסרט "לחזור" (Volver) של הבמאי הספרדי פדרו אלמודובר שבחר לשיר הנושא שיר בשם זה של גרדל ולה פרה.
פיוטר וראנגל
קורות חיים
מטעמים אידאולוגיים שינה וראנגל את שם הצבא ל"הצבא הרוסי". בחצי האי קרים הפך וראנגל לא רק למפקד הצבא, אלא למעשה לשליט עליון של חבל ארץ זה. הוא ביצע מספר רפורמות מרחיקות לכת יחד עם הממשלה שהקים. הוא ויתר על הרעיון של רוסיה מאוחדת (בגבולות האימפריה הרוסית) וכונן יחסים דיפלומטיים עם מדינות עצמאיות שנוצרו עקב התפרקות האימפריה (ביניהן הרפובליקה הדמוקרטית של גאורגיה והרפובליקה העממית של אוקראינה).
בטיפול
פתיח ופרטי הפקה נוספים
שיערו של דיין נצבע לשחור על מנת שראובן ייראה צעיר די הצורך מגילו. אחד מפרקי העונה השנייה בו מעלה ראובן זיכרונות מעברו מציג תמונות מתוך הסרט הראשון שביימה מיכל בת-אדם, "רגעים" (1977), בו היא גם כיכבה לצדו של דיין.
מכירת הסדרה ל-HBO
"בטיפול" היא סדרת הדרמה הישראלית הראשונה שנמכרה לשוק האמריקאי. המכירה נחשבת להישג גדול, בין השאר מכיוון שרובן המוחלט של תוכניות הרכש שנרכשות בארצות הברית הן תוכניות בריטיות, וסדרת המקור אינה דוברת אנגלית, וכן בשל הפורמט היומיומי שקהל הצופים האמריקאי אינו מורגל אליו. "בטיפול" האמריקאית עלתה לשידור ב-28 בינואר 2008, וזכתה לביקורות חיוביות בדרך כלל. ביוני 2008 הוכרז על הפקת עונה שנייה. לאחר העונה שלישית הוחלט לא להפיק עונה נוספת.
השפעה על תחום הפסיכולוגיה
"קהילת בטיפול" באתר "פסיכולוגיה עברית" כוללת, בנוסף למחקרו של קפלן, כתבות שבועיות מאת אנשי מקצוע, וכן פורום וביקורות וכתבות עיתונאיות על הסדרה הישראלית והסדרה האמריקאית.
דיוקסיה
בתקופות האחרונות של האימפריה הרומית שולבו הפרובינקיות שהלכו והתפצלו ביחידת מנהל גדולה יותר, הדיוקסיה - מלטינית dioecesis - מהמונח היווני διοίκησις, כלומר "מִנְהָל" (קיימת גם גרסה כי מקור המילה בשמו של הקיסר דיוקלטיאנוס, שבימיו בוצעה חלוקה זו).
היררכיה נוצרית
כנסייה של בישוף קרויה קתדרלה ועל כן, בכל דיוקסיה יש קתדרלה אחת ומספר כנסיות רובע (פרוכיות).
האוהבים מטרואל
הסיפור
בשל אהבת אביה של איזבל לבתו ורצונו באושרה, הוא הסכים לחכות את חמש השנים עד לשובו של דיאגו מרסילה.
סופרים
סופרים רבים כתבו אודות נאהבים אלו, ביניהם נמנים: